Az est házigazdája, Lill Lindfors egykor maga is képviselte Svédországot a versenyen: az 1966-os Eurovíziós Dalfesztiválon a második helyen végzett. Híressé vált az est során történt "ruhavesztése": miközben a színpadra vonult, a ruhája fennakadt az egyik díszleten, és pár másodpercig fehérneműben állt a színpadon. Tettetett zavarral forgolódott, majd a ruhája felső részéből előhúzott egy új szoknyát. "Csak fel akartam ébreszteni Önöket!" – mondta. Később elismerte, hogy az eset előre el volt tervezve, viszont a próbán nem próbálták el. Az EBU nem volt elragadtatva az esettől, ezért később bevezették azt a szabályt, hogy a próbán mindent el kell próbálni pontosan úgy, ahogyan az a versenyen fog történni. (lásd: Külső hivatkozások)